Francisco Ruiz de Infante explica el projecte «Ballard Baluard»
Channel: Es Baluard Museu
Date: 2019-02-22

En una civilització dominada per la interacció a través de les pantalles, l’alteració dels hàbitats urbans, els paisatges incerts, l’accident i la violència, les mutacions climàtiques i la distòpia, la influència i les situacions predites per l’escriptor J.G. Ballard són cada vegada més tangibles.

Per qüestions de la grafia, quan es busca a Google o a les xarxes socials el nom del museu Es Baluard, apareix «Ballard» com a opció, cognom de l’escriptor James Graham Ballard (Xangai, 15 de novembre de 1930 – Londres, 19 d’abril de 2009 ), que va residir la major part de la seva vida en una caseta a Shepperton, un suburbi londinenc adossat a l’aeroport, una illa per si mateix, a prop i lluny. Aquestes coincidències i algunes altres més ens impulsen a generar un context de reflexió en l’espai Gabinet, per investigar, a partir de la col·lecció del museu i de certes obres poc conegudes, accions i textos, algunes de les qüestions bàsiques que ell plantejà.